Coca-Cola

Coca-Cola er en sodavand produceret af The Coca-Cola Company. Denne læskedrik blev i 1886 opfundet af apoteker Dr. John Stith Pemberton, da han eksperimenterede med at finde en kur for hovedpine. I stedet fik han udviklet en sirup, som i kombination med kulsyre og vand bliver til Coca-Cola.

Første gang Coca-Cola blev produceret i Danmark var i 1934-1943. I 1934 producerede Premier Is Coca-Cola og i 1936, var det Wiibroe, der producerede Coca-Cola. Men produktionen blev indstillet på grund af rationering og handelsrestriktioner under 2. verdenskrig. I 1959 kom Coca-Cola igen til Danmark.

Coca-Cola har været officielt tilgængelig i alle lande i verden, undtagen Cuba og Nordkorea, siden 2012, hvor distribution i Myanmar (Burma) blev genoptaget.

Markedsføring 

Coca-Cola-reklamerne er ofte blevet krediteret for at opfinde det moderne billede af julemanden som en gammel mand i en rød-hvid dragt. Men selv om virksomheden har brugt dette billede siden 1930'erne, var Coca-Cola var ikke det første sodavandsselskab, der brugte dette billede i sin reklame.

Tidligere anvendte Coca-Cola ofte billeder af smart klædte unge kvinder til at sælge sine drikkevarer. Den første reklame af denne type er fra 1895, med den unge skuespillerinde Hilda Clark.

Der har i nyere tid været tale om, at Coke Light Taste har et kvindeligheds udtryk, da signalværdien i at drikke produkter med prædikatet "light" ikke er i overensstemmelse med de signaler, mænd ellers ønsker at udsende. Derfor har Coca-Cola lanceret Coke Zero Sugar, som i energiprofil og smag minder om Coke Light Taste, men hvor der er ændret i indpakning og produktnavn. Dette skulle få de mandlige kunder til at være mere positivt stemte overfor Coke Zero Sugar end for Coke Light Taste. Coke Zero Sugar blev lanceret i Danmark d. 15. januar 2007 efter at være blevet lanceret i store dele af verden i 2006. Blandt andet på grund af Carlsbergs markedsføring blev Coca-Cola Zero Sugar hurtigt en succes. I dag er Danmark det land i verden, hvor der bliver drukket mest Coke Zero Sugar per indbygger.

Da Coca Cola blev lanceret i Danmark kørte man rundt i lastbiler fyldt med Cola, fra by til by og forærede Cola gratis væk i et forsøg på at få danskerne til at tag den nye søde drik til sig, hvad jo også lykkes.

Coca-Cola i Danmark 
Første gang Coca-Cola blev produceret i Danmark var i perioden 1934-1943. Men produktionen blev indstillet på grund af rationering og handelsrestriktioner under 2. verdenskrig. I 1959 kom Coca-Cola igen til Danmark. Coca-Cola blev solgt i glasflasker frem til 1990'erne i størrelserne 0,25 liter flaske med kapsel, 0,5 og 1 liter flasker med skruelåg. I 1990'erne udgik 0,5 liter glasflasken af sortimentet og alle andre flasker end 0,25 liter flasken blev fremstillet af plast.

Forskellen mellem Coca-Cola Classic, Coca-Cola Light og Coca-Cola Life 
Coca-Cola, og sodavand generelt, forbindes med fedme. Coca-Cola Light anses ofte for at være et sundere alternativ til Coca-Cola Classic. Sødemidlet aspartam er imidlertid et ret omdiskuteret produkt. Derfor er der lanceret Coca-Cola Life, som er sødet med steviol. Et andet ankepunkt i relation til sundheden omkring cola er, at disse indeholder så store mængder fosforsyre, at de giver syreskader på tænderne. Se artiklen: "Aspartam" vedrørende helbredsvirkninger for dette sødestof og artiklen: "Sodavand" vedrørende den generelle kritik af sukkerfri sodavand.

Coca-Cola varianter i Danmark pr. 2022

Coca-Cola Classic 
 Coca-Cola
Coca-Cola er en sodavand produceret af The Coca-Cola Company. Denne læskedrik blev i 1886 opfundet af apoteker Dr. John Stith Pemberton, da han eksperimenterede med at finde en kur for hovedpine. I stedet fik han udviklet en sirup, som i kombination med kulsyre og vand bliver til Coca-Cola.
 Coca-Cola Lemon
Coca-Cola Lemon er en variant tilknyttet Coca-Cola Classic-familien, og er med citron-smag. Varianten er kendt i lande som Sverige og Norge, der tidligere er blevet introduceret for varianten.

Coca-Cola Light 
 Coca-Cola Light
Coca-Cola Light Taste er det navn, der benyttes på det danske marked for "the Coca-Cola Companys" Diet Coke, som blev lanceret i 1982 i USA. Cola Light (eller Diet) er en sodavand med kunstigt sødemiddel, der i stedet for at være sødet med sukker indeholder kunstige sødemidler, hvor det mest udbredte sødemiddel er aspartam. Det betyder, at Coca-Cola Light er en næsten helt kaloriefri drik. Coke Light indeholder koffein (ligesom den originale Coca-Cola), hvilket gør, at den har en begrænset opkvikkende effekt.

Coca-Cola Zero Sugar 
 Coca-Cola Zero Sugar
Coca-Cola Zero Sugar er ligesom Coca-Cola Classic men ikke tilsat sukker, heraf navnet 'Zero Sugar'. Det er en hypokalorisk (0.3 kcal per 100ml) variant af Coca-Cola, specifikt markedsført til mænd, der associerede "light"-drikke med kvinder. Den bliver markedsført som havende en smag stort set lig Coca-Cola Classic, i modsætning til Coca-Cola Light Taste, der har en anden smagsprofil.
 Coca-Cola Zero Sugar Cherry
Coca-Cola Zero Sugar Cherry (mest kendt som Cherry Coke Zero Sugar) er en sukkerfri version af den normale Coca-Cola med kirsebærsmag. Cherry Coke (med sukker) blev først lanceret i USA i 1985, Cherry Coke blev introduceret i Danmark i 2009. I 2022 valgte Coca-Cola at relancere Cherry Coke som Zero Sugar-version i Danmark.
 Coca-Cola Zero Sugar Lemon
Coca-Cola Citron Zero Sugar er en variant tilknyttet Coca-Cola Zero Sugar-familien, og er med citron-smag uden sukker. Varianten er kendt i lande som Sverige og Norge, der tidligere er blevet introduceret for varianten. Varianten er også kendt i Tyskland og England, men som produkt fra Coca-Cola Light Taste-familien. Denne var også tilgængelig i Danmark i 2007.

Tidligere Coke-produkter i Danmark 
  Coca-Cola Light Taste Lime 

Den 29. Januar 2020 meldte Carlsberg ud i en pressemeddelelse, at Coca-Cola Light Taste Lime ville komme til Danmark. Coca-Cola Light Taste Lime er en smag inden for Coca-Cola Light Taste-kategorien og er en perfekt drik til dem der ønsker en god Coca-Cola light med et frisk twist af lime. Varianten er bl.a. kendt i lande som USA og England. Varianten udgik fra de danske butikker i udgangen af 2021.

  Coca-Cola Light Taste Exotic Mango 

Den 29. Januar 2020 meldte Carlsberg ud i en pressemeddelelse, at Coca-Cola Light Taste Exotic Mango ville komme til Danmark Coca-Cola Light Taste Exotic Mango er en smag inden for Coca-Cola Light Taste-kategorien. Varianten er bl.a. kendt i lande som Sverige og Tyskland. Varianten udgik fra de danske butikker i udgangen af 2021.

 Coca-Cola Energy Classic

Coca-Cola Engery Classic blev introduceret i Danmark i august 2019 og er Coca-Colas første energidrik. Coca-Cola Energy Classic indeholder koffein fra naturligt afledte kilder, guarana-ekstrakt, B-vitaminer. Coke Energy Classic udgik fra Danmark i 2021.

 Coca-Cola Energy No Sugar Coca-Cola Engery No Sugar blev introduceret i Danmark i august 2019 og er Coca-Colas første energidrik uden sukker. Coca-Cola Energy No Sugar indeholder koffein fra naturligt afledte kilder, guarana-ekstrakt, B-vitaminer. Coke No Sugar Energy udgik fra Danmark i 2021.

 Coca-Cola Life  Coca-Cola Life er en variant af Coca-Cola som er tilsat stevia og indeholder 35% færre kalorier end den normale røde Coca-Cola.
Coca-Cola Life kom første gang til Chile og Argentina i foråret 2013 på prøve. Den blev som det første europæiske land introduceret i Storbritannien i september 2014 og kom til Danmark d. 1. januar 2016. Coca-Cola Life blev fjernet fra det danske marked i januar 2019 grundet mindre gode salgstal fra Coca-Cola ligesom i Sverige og Norge, hvor varianten nu også er fjernet.

  Coca-Cola Zero Sugar Kanel

Coca-Cola Kanel Zero Sugar blev introduceret på det danske marked i oktober 2019. Varianten var en blanding mellem Coca-Cola Zero Sugar og Kanel og som allerede var kendt i flere lande i verden, herunder England, USA og Finland. Coke Kanel Zero Sugar var en limited edition-vare i forbindelse med julen, og var derfor kun på markedet i månederne op til julen 2019.

 Coca-Cola Zero Sugar Hindbær

Coca-Cola Zero Sugar Hindbær blev introduceret på det danske marked i januar 2019. Smagsvarianten var med et strejf af hindbær. Coca-Cola meldte ud i en kommentar på Facebook d. 16. september 2019, at de ville udfase Coca-Cola Zero Sugar Hindbær og erstatte den med Coca-Cola Zero Sugar Citron i Danmark efter mindre gode salgstal på varianten i landet.

  Coca-Cola Classic VanillaCoca-Cola Vanilla blev lanceret i Danmark i februar 2013. Sammensætningen af Coca-Cola med vanilje blev testet for første gang i 1982 på en messe i Knoxville, Tennessee, men det var ikke før 2002, at læskedrikken blev lanceret i forskellige dele af verden. Drikken blev fjernet fra det danske marked i december 2018.

  Coca-Cola Classic Lime Coca-Cola Lime  blev lanceret i sommeren 2006 og var en sammensætning af Coca-Cola og Lime. Varianten var kun tilgængelig i sukker-version. Drikken udgik fra det danske marked i vinteren 2007.

  Coca-Cola Light Lemon  Coca-Cola Light Lemon var en cola-variant uden sukker, med citron-smag. Coca-Cola Light Lemon blev i sommeren 2007 sat ud på markedet som prøve produkt i sommertiden. Coca-Cola Light Lemon er ikke længere tilgængelig i Danmark.

  Coca-Cola Light PlusCoca-Cola Light Plus'' var en vitaminberiget cola, der kortvarigt var på det danske marked.

Referencer

Eksterne henvisninger 

  

 
Cola